BCP ดีด 3% โบรกฯชี้ “หุ้นแลกการ์ด” ลุ้นกำไร Q4/64 โต 13 เท่า อานิสงส์สต๊อกเกนหนุน
BCP ดีด 3% โบรกฯชี้ “หุ้นแลกการ์ด” ลุ้นกำไรปกติ Q4/64 โต 13 เท่า แตะ 2.34 พันลบ. คาดทั้งกำไรปกติปี 64 แตะ 8.14 พันลบ.อานิสงส์สต๊อกเกนหนุน
14 ก.พ. 2565

ผู้สื่อข่าวรายงานว่าวันนี้ (14 ก.พ. 2565) ราคาหุ้น บริษัท บางจาก คอร์ปอเรชั่น จำกัด (มหาชน) หรือ BCP เวลา 11:53 น. อยู่ที่ระดับ 30.00 บาท เพิ่มขึ้น 1.00 บาท หรือ 3.45% โดยทำจุดสูงสุดที่ 30.25 บาท และทำจุดต่ำสุดที่ 29.25 บาท ด้วยมูลค่าการซื้อขาย 164.92 ล้านบาท

บล.โนมูระ พัฒนสิน ระบุในบทวิเคราะห์ ว่า BCP จะมีกำไรปกติไตรมาส 4/2564 ราว 2,347 ล้านบาท เพิ่มขึ้น 1,326% จากงวดเดียวกันของปีก่อน และเพิ่มขึ้น 36% จากไตรมาสก่อน จาก stock gain, ธุรกิจโรงกลั่น และ E&amp;P ดีกว่าที่คิด โดยกำไรปกติโตสูงจากงวดเดียวกันของปีก่อนและจากไตรมาสก่อน เพราะค่าการกลั่นเพิ่มสูงตามการใช้น้ำมันโลก, ธุรกิจ E&amp;P แหล่งใหม่เริ่มผลิต และอัตรากำไรเพิ่มตามราคาขายเฉลี่ย รวมถึง stock gain หนุน พร้อมคาดกำไรปกติปี 2564 ที่ 8,144 ล้านบาท
ส่วนกำไรปกติปี 2565 คาดราว 3,430 ล้านบาท ลดลง 58% จากงวดเดียวกันของปีก่อน ปัจจัยหลักมาจากไม่มี stock gain ก้อนใหญ่ราว 6,481 ล้านบาทเหมือนปี 2564 แต่หากพิจารณา core operation จะฟื้นจากงวดเดียวกันของปีก่อน เพราะธุรกิจโรงกลั่นที่ค่าการกลั่นฟื้นมาที่ 6.3 เหรียญ/บาร์เรล (เพิ่มขึ้น 35% จากงวดเดียวกันของปีก่อน) ได้ความต้องการใช้น้ำมันที่ฟื้นต่อเนื่องหนุน, ธุรกิจการตลาดฟื้นจากไม่มี lockdown และ ธุรกิจไฟฟ้ามีกำลังการผลิตใหม่ในญี่ปุ่น หนุน
ด้าน Valuation ราคาหุ้นยังคง laggard กลุ่ม ค่า PBV ที่ 0.70 เท่า ส่วนกลุ่ม 0.90-1.20 เท่า
ทั้งนี้ Catalyst ระยะสั้นมี 2 ปัจจัยบวก (1) รับประโยชน์ด้าน Stock gain จาก Geopolitical risk (2) แผนปรับลดภาษีสรรพสามิตน้ำมันดีเซล 3 บาทช่วยผ่อนคลายค่าการตลาดธุรกิจปั๊มน้ำมัน